प्री बोर्ड परीक्षा के तत्काल बाद होगा मूल्यांकन
छात्रों की वार्षिक परीक्षा के ठीक एक माह पहले दक्षता अाकलन के लिए तैयारी हो चुकी है। इसमें छात्रों को ठीक बोर्ड परीक्षा के पैटर्न पर पर्चे दिए जाएंगे और परीक्षा के बाद मूल्यांकन भी तत्काल कर लिया जाएगा। इससे छात्रों के मौजूदा स्तर का आकलन हो सकेगा। वहीं जो कमियां सामने आएंगी, उन्हें दुरुस्त करने का प्रयास भी किया जाएगा।
पूरे प्रदेश में माध्यमिक शिक्षा मंडल द्वारा विगत कुछ सालों से इसी तरह प्री बोर्ड एग्जाम लिया जा रहा है। अधिकारियों की मानें तो इस पैटर्न से छात्रों में अध्ययन के प्रति रुचि भी बढ़ी है और वे पहले से ही परीक्षा की तैयारी में जुट जाते हैं, नतीजतन वार्षिक परीक्षा का रिजल्ट और बेहतर आता है। धमतरी के समन्वय केंद्र से इसके लिए पर्चे वितरित किए गए। सोमवार को गर्ल्स स्कूल में प्री बोर्ड परीक्षा के गोपनीय दस्तावेज का वितरण सुबह 10 बजे वितरण शुरू हुआ, जो देर शाम तक चलता रहा। गोपनीय सामग्री लेने के बाद उसका मिलान किया गया। इस दौरान सहायक संचालक एके देवांगन, प्राचार्य बी मैथ्यू समेत जिले भर के हाई व हायर सेकेंडरी स्कूलों के प्राचार्य उपस्थित थे।
प्री बोर्ड परीक्षा 4 से
वर्ष 2015-16 प्री बोर्ड जांच परीक्षा 4 से 12 जनवरी तक होगी। परीक्षा दोपहर 12.30 से 3.30 बजे तक चलेगी। शिक्षा विभाग ने प्रश्न पत्रों के पैकेट परीक्षा के 15 मिनट पूर्व विषयवार खोलने के निर्देश जारी किए हैं।
चार उड़नदस्ते गठित
बोर्ड कक्षाओं में अध्ययनरत छात्र-छात्राओं की दक्षता के आकलन के लिए प्री बोर्ड परीक्षा आयोजित की जा रही है। नकल प्रकरण रोकने के लिए ब्लाकवार 4 टीमें व जिले से एक टीम गठित की गई है। एनएस पंडा, डीईओ धमतरी
धमतरी। प्री बोर्ड परीक्षा के लिए गर्ल्स स्कूल में सोमवार को सामाग्री वितरित की गई।
तैयारी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva